Kui naine on sünnitanud vähemalt kolm last või on vähemalt 35 aastat vana ja ei soovi enam sünnitada, võib kaaluda rasestumisvastase vahendina pikaajalist lõplikku lahendust – steriliseerimist. Naise munajuhad lõigatakse läbi, nii et munarakk ja spermatosoid ei saa enam kohtuda.
#000001
Mida naise steriliseerimine endast kujutab ja mida kaasa toob, selgitavad Tartu Ülikooli Kliinikumi naistearstid.
#000002
Kui vähemalt üks neist tingimustest on täidetud, tuleb pöörduda sooviga naistearsti poole ja arutada see koos läbi. Steriliseerimist tehakse ainult naise enda soovil!
#000005
Kui naine soovib steriliseerimist, siis ta kinnitab seda oma allkirjaga. Pärast esmast sooviavaldust tuleb kuu aega oodata. Kui soov on ühe kuu pärast jätkuvalt kindel, saab toimuda steriliseerimise operatsioon. Tuleb arvestada, see on lõplik otsus, mis peab olema väga läbimõeldud ja põhjalikult kaalutletud.
#000006
5-7 päeva pärast operatsiooni on vajalik haavaniitide eemaldamine, mida võib teha perearsti või naistearsti juures vastavalt kokkuleppele.
#000011
Kui naine soovib, võib ta haiglas oleku ja järgnevate päevade jooksul olla haiguslehel.
#000013
Paljud naised loodavad, et steriliseerimisega lõpevad ka menstruatsioonid. Teised jällegi arvavad, et algab enneaegne menopaus. Kumbki neist müütidest ei vasta tõele.
#000015
Munasarjades jätkub naissuguhormoonide tootmine ja munarakkude küpsemine endisel moel. Jätkuvad ka emaka limaskesta tsüklilised muutused ning seega ka menstruatsioon. Vahe on vaid selles, et munarakk ei saa munasarjast vabanedes enam munajuhas spermarakuga kohtuda, sest munajuha on läbilõigatud. Seetõttu ei muuda steriliseerimine naise menstruatsioonitsükli ega seksuaalelu juures enamasti midagi, ära jääb vaid rasestumine.
#000016